Μιράντα (όνομα)

Το **Μιράντα** είναι ένα γυναικείο όνομα λατινικής προέλευσης, που σημαίνει «άξια θαυμασμού» και προέρχεται από το αρσενικό *mirandus*. 

Αν και κάποτε υπήρχε ως επώνυμο,     ο Ουίλιαμ Σαίξπηρ ξεκίνησε τη χρήση του ονόματος ως μικρό όνομα για έναν χαρακτήρα στο έργο του "Η τρικυμία". Στο έργο, ο χαρακτήρας προσφωνείται ως «Θαυμαστή Μιράντα! Πράγματι, η κορυφή του θαυμασμού! Αξίζει ό,τι πιο ακριβό στον κόσμο!» Από το 1700, ο κόσμος άρχισε να ονόμαζει τις κόρες του από τον χαρακτήρα του Σαίξπηρ. Ο δορυφόρος του Ουρανού, ονομάστηκε επίσης Μιράντα από τον ίδιο χαρακτήρα.

## Χρήση
Το όνομα χρησιμοποιείται ευρέως στην Αγγλόσφαιρα από τον 20ό αιώνα. Η χρήση του ονόματος στις Ηνωμένες Πολιτείες κορυφώθηκε κατά τη δεκαετία του 1990, όταν ήταν ανάμεσα στα 100 πιο δημοφιλή ονόματα για Αμερικανίδες. Κορυφώθηκε επίσης σε χρήση τη δεκαετία του 1990 ή στις αρχές του 21ου αιώνα σε χώρες όπως ο Καναδάς, το Ηνωμένο Βασίλειο, η Ισπανία και η Σουηδία. Έχει επίσης χρησιμοποιηθεί ευρέως και σε άλλες ισπανόφωνες χώρες όπως το Μεξικό, όπου ήταν ανάμεσα στα 100 πιο δημοφιλή ονόματα το 2020 και το 2021. 

Το όνομα έγινε πιο δημοφιλές στις Ηνωμένες Πολιτείες από ό,τι οπουδήποτε αλλού στην Αγγλόσφαιρα, πιθανώς λόγω της ομοιότητάς του στον ήχο με το Αμάντα, επίσης συνηθισμένο όνομα για Αμερικανίδες από το 1800. Η χρήση του ονόματος μειώθηκε μετά το 1900, αλλά αναβίωσε στο Ηνωμένο Βασίλειο λόγω της δημοτικότητας της βρετανικής ταινίας φαντασίας *Miranda* (1948), με κεντρικό πρόσωπο μια γοργόνα ονόματι Μιράντα. Η χρήση του ονόματος αυξήθηκε περισσότερο στις Ηνωμένες Πολιτείες όταν η ταινία άρχισε να προβάλλεται στην τηλεόραση τη δεκαετία του 1950. Άλλες επιρροές των μέσων ενημέρωσης αύξησαν επίσης τη χρήση του ονόματος στις αρχές της δεκαετίας του 2000.
[μικρογραφία|[Μιράντα Κουνελάκη]]
[μικρογραφία|[Μιράντα Μυράτ]]

## Άτομα με το όνομα Μιράντα

* Μιράντα Βουολασράντα (1959-), Φινλανδή πολιτικός και ακτιβίστρια
* Μιράντα Κερ (1983-) Αυστραλή μοντέλο 
* Μιράντα Κόσγκροβ (1993-), Αμερικανίδα ηθοποιός, τραγουδίστρια και στιχουργός 
* Μιράντα Κουνελάκη (1939-2021), Ελληνίδα ηθοποιός και σεναριογράφος 
* Μιράντα Μαρτίνο (1933-), Ιταλίδα ηθοποιός και τραγουδίστρια 
* Μιράντα Μυράτ (1906–1994), Ελληνίδα ηθοποιός 
* Μιράντα Ότο (1967-), Αυστραλή ηθοποιός 
* Μιράντα Ρίτσαρντσον (1958-), Αγγλίδα ηθοποιός 

## Φανταστικοί χαρακτήρες

* Μιράντα, γυναίκα μοιραία και γεμάτη θέλγητρα, στο θεατρικό έργο "Η τρικυμία" (The Tempest, 1623) του Άγγλου συγγραφέα Ουίλιαμ Σαίξπηρ 
* Μιράντα, ο έρωτας της ζωής του σμηναγού Τζον Χάλαρη (Γιάννης Βόγλης), την οποία παριστάνει μπλοφάροντας η Έλλη (Μάρω Κοντού), στην κωμωδία *[[Ο μπλοφατζής]]* (1969) σε σκηνοθεσία Βασίλη Γεωργιάδη και σενάριο Γιώργου Λαζαρίδη 
* Μιράντα, σύζυγος του Κωνσταντίνου, από τον οποίο θέλει να ξεφύγει, επειδή ασκεί βία πάνω της, στο θεατικό έργο "Η νύχτα των μυστικών" (2007) του Άκη Δήμου  που ανέβηκε την ίδια χρονιά από το Εθνικό Θέατρο με την Πέγκυ Τρικαλιώτη στον ομώνυμο ρόλο 
* Μιράντα (Φωτεινή Τσακίρη), ένα από τα δύο αντικείμενα του πόθου του Μάρκου (Νίκος Ορφανός), ανάμεσα στα οποία καλείται να επιλέξει, στην κωμική σειρά *[[Μπαμπά μην τρέχεις]]* (2007-2008, Mega) σκηνοθεσίας Θοδωρή Παπαδουλάκη σε σενάριο Αποστόλη Τσαούσογλου 
* Μιράντα Αμυρά-Παπαπαύλου (Αριέττα Μουτούση), μεγαλοαστή δημοσιογράφος που ζει σε πολυτελεί μονοκατοικία στον Διόνυσο με τον σύζυγό της (Γιώργος Κωνσταντής) και τα παιδιά τους (Σμαράγδα Καλλημούκου, Κωσταντίνος Λαγός, Βασιλική Καρρά) στην κωμική σειρά *[[Λατρεμένοι μου γείτονες]]* (2007-2009, Mega) σε σκηνοθεσία Πιέρρου Ανδρακάκου με βάση την ισπανική κωμωδία *Mis adorables vecinos* 
* Μιράντα Καλιμπούκα (Σόνια Ζωίδου), πλούσια και κακομαθημένη κόρη ενός Αθηναίου επιχειρηματία που ξελογιάζει έναν ψαρά (Γιώργος Φούντας) στο Μεσολόγγι στη δραματική ταινία *[[Η λίμνη των πόθων]]* (1958) σε σε σκηνοθεσία Γιώργου Ζερβού και σενάριο Νίκου Τσεκούρα διασκετασμένο από τον Ιάκωβο Καμπανέλλη 
* Μιράντα Λαμπρίδου (Λίντα Μιράντα), πρώην αγαπημένη ενός ψαρά (Λάμπρος Κωνσταντάρας) στην Ύδρα, την οποία εγκαταλείπει για μια Αθηναία (Ευγενία Δανίκα), στο αισθηματικό δράμα *[[Το τραγούδι του χωρισμού]]* (1940) σκηνοθετημένη από τον Φιλοποίμενα Φίνο σε σενάριο του Δημήτρη Μπόγρη, που αποτελεί την πρώτη ομιλούσα ελληνική παραγωγή που πραγματοποιήθηκε στην Ελλάδα 
* Μιράντα Μπάρλοου/Χάμιλτον (Λουίζ Μπαρνς), κάτοικος του Νιου Πρόβιντενς και φίλη του κάπτεν Φλιντ (Τόμπι Στίβενς) στην αμερικανική σειρά ''Black Sails'' το οποίο αποτελεί πρίκουελ του μυθιστορήματος *[[Το νησί των θησαυρών]]* του Ρόμπερτ Λούις Στίβενσον 
* Μιράντα Μπέιλι (Τσάντρα Γουίλσον), διευθύντρια χειρουργικής κλινικής και χειρουργός στην αμερικανική σειρά *[[Grey's Anatomy]]* (2005-, ABC) 
* Μιράντα Παπαδοπούλου (Αναστασία Καΐτσα), παντρεμένη ερωμένη του Μάνθου (Βασίλης Κούκουρας) που στη συνέχεια ενδιαφέρθηκε για τον Κωνσταντίνο (Χάρης Ρώμας) στην κωμική σειρά *[[Κωνσταντίνου και Ελένης]]* (1998-2000, ΑΝΤ1) 
* Μιράντα Πρίστλι (Μέριλ Στριπ), δύσκολη και απαιτητική διευθύντρια περιοδικού μόδας στην αμερικανική ταινία *[[Ο διάβολος φοράει Prada]]* (*The Devil Wears Prada,* 2006) του Ντέιβιντ Φράνκελ και στο ομότιτλο μυθιστόρημα της Αμερικανίδας Λόρεν Βάισμπεργκερ 
* Μιράντα Τέιτ (Μαριόν Κοτιγιάρ), η διευθύνουσα σύμβουλος της εταιρείας Γουέιν στην αμερικανική υπερηρωική περιπέτεια *[[Ο Σκοτεινός Ιππότης: Η Επιστροφή|Ο σκοτεινός ιππότης: Η επιστροφή]]* (*The Dark Knight Rises,* 2012) 
* Μιράντα Τζόουνς (Νταϊάνα Μαλντάουρ), τηλεπαθητικό άτομο που διαισθάνεται ότι κάποιος θα δολοφονηθεί στο διαστημόπλοιο Έντερπραϊζ, στο επεισόδιο "Is There in Truth No Beauty?" της αμερικανικής σειράς επιστημονικής φαντασίας *[[Σταρ Τρεκ: Η Αρχική Σειρά|Σταρ Τρεκ: Η αρχική σειρά]]* (*Star Trek,* 1966-1969) 
* Μιράντα Τουρουντού (Σοφία Φιλιππίδου), εισαγγελέας που καταφθάνει στο ξενοδοχείο *Conte Del Mare* ψάχνοντας να βρει ατασθαλίες, στην κωμική σειρά αυτοτελών επεισοδίων *[[Το κόκκινο δωμάτιο]]* (2005-2008, Mega) σε σκηνοθεσία Αλέξανδρου Ρήγα και σενάριο του ίδιου και του Δημήτρη Αποστόλου 
* Μιράντα Χίλαρντ (Σάλι Φιλντ), εργασιομανής πρώην σύζυγος ενός κωμικού ο οποίος δεν έχει σταθερή δουλειά στην αμερικανική κωμωδία *[[Η Κυρία Ντάουτφαϊερ|Η κυρία Ντάουτφαϊρ]]* (*Mrs. Doubtfire,* 1993) σκηνοθεσίας Κρις Κολόμπους 
* Μιράντα Χομπς (Σίνθια Νίξον), δικηγόρος που είναι σκληρή στη δουλειά της και στις σχέσεις της, στην αμερικανική αισθηματική σειρά *[[Sex and the City]] *

## Δείτε επίσης
* Μιράντα (δορυφόρος)
* Μιράντα ντε Αθάν

## Παραπομπές

Κατηγορία:Γυναικεία ονόματα